
Nr. 33/106
AVIZ

asupra proiectului de Lege pentru ratificarea Acordului între Guvernul României şi Guvernul Republicii Kazahstan privind promovarea şi protejarea reciprocă a investiţiilor, semnat la Astana la 2 martie 2010
Cu numărul PL.x. 399 din 1 septembrie 2010, Secretarul General al Camerei Deputaţilor a trimis Comisiei pentru politică externă, spre dezbatere şi avizare, proiectul de Lege pentru ratificarea Acordului între Guvernul României şi Guvernul Republicii Kazahstan privind promovarea şi protejarea reciprocă a investiţiilor, semnat la Astana la 2 martie 2010.
În şedinţa din 16 septembrie a.c., Comisia pentru politică externă a hotărât, cu majoritate de voturi, avizarea favorabilă a proiectului de Lege şi transmiterea acestuia plenului Camerei, în forma prezentată.

